Aholming

**Aholming** is a Gmoa im niedaboarischn Landkroas Deggendorf und bekonnt ois Standort vo a Sendeanlag vom Deitschlandfunk fia Langwelle.

## Eadkund

### Geografische Log

Aholming liegt in da Planungsregion Donau-Woid.

### Gmoagliadarung

De Gmoa besteht aus de Ortschaftn Oiming, Broadfaid, Garnschwaig, Isarau, Kiahmoos, Moosmaih, Neidiafaweg, Penzling, Probstschwaig, Rauchschwaig, Schwarzwiehr, Tabertshausen, Tabertshauserschwaig und Thannet.

## Gschicht

Bereits uma 1120 erfoigt a easchte urkundliche Erwähnung vom Ort unta da Bezeichnung *Auhalmingen*, abgeleitet aus'm Leitnama *Auhalm*. De moderne Schreibweis is seit da Mittn vom 15. Joarhundat belegt. Aholming im heitign Regierungsbezirk Nidabayern war Teil vom Rentamt Landshuad und vom Landgricht Natternberg vom Kurfiarstntum Bayern.

### Eihwohnaentwicklung

Auf'm Gebiet vo da Gmoa san 1970 1853, 1987 dann 1882, im Joar 2004 2270, 2010 sands insgesamt in dem Gebiet 2330 Leit in 773 Wohnheisern gwen. http://www.aholming.de/, 2014 2310 und im Joar 2015 1932 Eihwohna zejt worn.

## Politik

### Gmoarat

De Kommunalwoin vom 16. Meaz 2014 ergem foigends Ergebnis:

* CSU/BBA (Biargablock Aholming) 8 Sitz (58,1 %)
* FW 6 Sitz (41,9 %)

### Parteien

In da Gmoa Aholming existiern a Ortsvaein vo da CSU untam Vorsitz vom Herbert Gerl und aa a Ortsgruppn vo de Freien Wähler untam Vorsitz vo Theresia Friedberger. Im Novemba 2007 is a weiterne unabhängige Wählervaeinigung mit dem Nama "Biargablock Aholming" unta Führung vo Martin Betzinger buidt worn. De Grindung vo oam SPD-Oatsvereins is gscheitat, do si grod via da dafia nötign siebn Grindungsmitglida gfundn hom.
 
### Buagamoasta

Easchta Buagamoasta is seit 1. Mai 2008 Martin Betzinger (Biargablock Aholming). Zwoata Buagamoasta is Hans Reichl (CSU

### Woppn

In da Woppnbeschreibung hoaßts: In Goid a mit am blauen Boikn übadeckter, steigenda roata Wolf.

## Kuitua und Sengswiadigkeitn

### Bauwerk

* Pfarrkira St. Stephanus, Aholming, mit spad gotischm Turm (um 1500) und prachtvoim Hoachaltar
* Sendemastn vo da Langwellen-Sendeanlag

## Ökonomie und Infrastruktur

Es hot 1998 im Bereich vo da Land- und Forstwiatschoft koane, im produzierenden Gwerbe 130 und im Bereich Handel und Vakeah koane sozialvasicherungspflichtig Bschäftigte am Arbatsort gem. In sunstige Wiatschoftsbereiche warn 37 am Arbatsort Leit sozialvasicherungspflichtig beschäftigt. Beschäftigte am Wohnort warns insgesamt 757. Im vaarbatenden Gwerbe (und aa Bergbau und Gewinnung vo Stoana und Erdn) hots an Betrieb, auf'm Bau drei Betriebe gem. Außerdem warns im Joar 1999 79 Bauanhöf mit a landwiatschoftlich gnutzten Flächn vo 1.869 ha. Davo warn 1.824&nbsp;ha Ackaflächn und 45&nbsp;ha Wiesn. De Gmoasteiaeinahma warn im Joar 1999 umgrechnet 787.000&nbsp;€, davo warn de Gwerbesteiaeinahma (netto) umgrechnet 79.000&nbsp;€.

### Medien

* Aholming is Standort vo am medienproduzierenden Audio/Video Studio.
* Außadem betreibt des Deitschlandradio in Aholming an Langwellensender fia den Deitschlandfunk (207&nbsp;kHz, 500&nbsp;kW).

### Buidung

Im Joar 1999 ham de foigendn Eirichtunga existiert:

* Kindagärtn: 75 Kindagartnplätz mit 75 Kinda
* Grundschui: oane mit via Lehra und ca. 85 Schuikinda

## Im Netz
* 
## Beleg